stanford-oval/wikipedia huggingface dataset:
อภิสิทธิ์ เค.ที.ยิม

| อภิสิทธิ์ เค> ที.ยิม |
| --- | --- |
เกิด: อภิชาต เกิดจัตุรัส 27 กุมภาพันธ์ พ.ศ. 2531 (36 ปี)
อภิสิทธิ์ เค.ที.ยิม เป็นนักมวยไทยชาวไทยที่ได้รับการกล่าวขวัญในวงการมวยไทย ฉายาของเขา ได้มาจากชื่อจริงของ อภิสิทธิ์ เวชชาชีวะ ซึ่งดำรงตำแหน่งนายกรัฐมนตรีของไทยในขณะนั้น โดยอภิสิทธิ์ เค.ที.ยิม ได้รับการจัดให้ชกในมวยคู่เอกบ่อยครั้ง รวมถึงได้รับเลือกเป็นหนึ่งในนักมวยไทยที่เข้าร่วมประลองแข่งขันกับนักมวยไทยชาวต่างชาติอย่างต่อเนื่อง ทั้งญี่ปุ่น, ฝรั่งเศส และเวียดนาม อภิสิทธิ์ได้เข้าแข่งขันในคู่เอกของรายการศึกมวยไทย 7 สี โดยพบกับคู่ชกที่มีชื่อว่า เจริญทรัพย์ เกียรติเฉลิมภพ ในวันที่ 16 ตุลาคม พ.ศ. 2554 ซึ่งการแข่งขันในครั้งนี้เอง ที่อภิสิทธิ์เป็นฝ่ายชนะ ที.เค.โอ ด้วยการชกขวาเข้าที่กรามของคู่ชก จนฝ่ายตรงข้ามนอนหงายหมดสติ ในช่วงเวลาแลกหมัดกันไม่ถึง 2 นาที ของยกแรก และต่อมา อภิสิทธิ์ได้พบกับ แสงหิรัญ ลูกบ้านใหญ่ ในคู่เอกของรายการเดียวกัน ซึ่งอภิสิทธิ์เป็นฝ่ายชนะคะแนน ในวันที่ 13 พฤศจิกายน พ.ศ. 2554
ผู้ให้การสนับสนุนหลักของอภิสิทธิ์ เค.ที.ยิม ในปัจจุบันคือ กำธร ตรีวิศวเวศ, ร.ต.ต.ธวัชชัย จันทร์งาม (จ่าเขี้ยว ปากช่อง) เป็นผู้จัดการและหัวหน้าคณะ และมีเข้ม ศิษย์สองพี่น้อง เป็นผู้ฝึกสอน
ประวัติ

อภิสิทธิ์ เค.ที.ยิม มีชื่อจริงว่า อภิชาต เกิดจัตุรัส เกิดวันที่ 27 กุมภาพันธ์ พ.ศ. 2531 เป็นบุตรของนายวีระ และนางรำพึง เขาใช้ชื่อ ชาติสยาม ส.มาลัยทอง ในการแข่งขันครั้งแรก โดยได้รับค่าตัว 200 บาท จากนั้น เขาได้รับการทาบทามจากจ่าเขี้ยว ปากช่อง ให้มาสร้างผลงานในเวลาต่อมา
อภิสิทธิ์มีผลงานการแข่งขันมวยไทยนัดสำคัญทั้งในและต่างประเทศหลายรายการ อาทิ ในวันที่ 21 มิถุนายน พ.ศ. 2552 เขาได้พบกับยอดฉัตรเพชร ส.สมหมาย ในรายการศึกอัศวินดำก่อเกียรติ ที่เวทีมวยรามอินทรา ในการแข่งขันครั้งนั้น อภิสิทธิ์เป็นฝ่ายชนะคะแนน ในวันที่ 22 กรกฎาคม พ.ศ. 2552 เขาได้พบกับเดชบรรจง แฟร์เท็กซ์ ซึ่งเป็นคู่เอกในรายการศึกบางระจัน ที่เวทีมวยราชดำเนิน โดยอภิสิทธิ์เป็นฝ่ายชนะทีเคโอในยกที่สอง และวันที่ 25 กันยายน พ.ศ. 2552 อภิสิทธิ์ได้พบกับยุทธจักร แก้วสัมฤทธิ์ ในการแข่งขันที่สนามมวยเวทีลุมพินี ซึ่งทั้งคู่ต่างเสมอกันในการแข่งขันครั้งนี้ วันที่ 11 กรกฎาคม พ.ศ. 2553 เขาได้พบกับชาตรี ปืนรัตนา ในรายการศึกอัศวินดำก่อเกียรติ ที่เวทีมวยอัศวินดำ รามอินทรา โดยอภิสิทธิ์เป็นฝ่ายชนะคะแนน แม้ว่าการต่อสู้ในครั้งดังกล่าว อาจยังเป็นที่คาใจของผู้ชม แต่ถึงกระนั้น เชน เมืองชล ซึ่งเป็นผู้จัด ก็ได้มีแผนจัดให้ทั้งคู่มาแข่งขันกันอีกครั้ง ในวันที่ 21 สิงหาคม พ.ศ. 2554 เขาได้พบกับจิ้งหรีดทอง ซีทรานเฟอร์รี่ ในรายการมวยไทย 7 สีนัดพิเศษ ที่เวทีมวยชั่วคราว มหาวิทยาลัยกรุงเทพธนบุรี ซึ่งการต่อสู้ในครั้งนั้น อภิสิทธิ์เป็นฝ่ายแพ้คะแนน และในวันที่ 4 ธันวาคม พ.ศ. 2554 อภิสิทธิ์ได้พบกับจิ้งหรีดทอง ซีทรานเฟอร์รี่ ซึ่งเป็นคู่ปรับเก่าอีกครั้ง โดยมีนักวิจารณ์มวยหลายรายต่างเห็นว่าการต่อสู้ในครั้งนี้มีโอกาสแพ้-ชนะพอกันทั้งสองฝ่าย แล้วอภิสิทธิ์ก็เป็นฝ่ายชนะคะแนนในที่สุด
ประวัติ > พ.ศ. 2555

อภิสิทธิ์เข้าแข่งขันในคู่เอกของรายการ ศึกส.สมหมาย โดยพบกับวันเฉลิม ช.ชื่นกลม ที่เวทีมวยราชดำเนิน ในวันที่ 2 กุมภาพันธ์ พ.ศ. 2555 ซึ่งอภิสิทธิ์เป็นฝ่ายแพ้ทีเคโอในยกที่ 3 วันที่ 14 เมษายน อภิสิทธิ์เข้าแข่งขันรายการศึกจ้าวมวยไทยที่เวทีมวยอ้อมน้อย โดยได้พบกับคู่ชกชื่อขุมทรัพย์ สุวิทย์ยิม ในรุ่น 130 ปอนด์ ซึ่งเป็นคู่เอกของรายการ จากการแข่งขันครั้งนี้ อภิสิทธิ์เป็นฝ่ายแพ้ที่คะแนน 49-48 ในวันที่ 23 ตุลาคม อภิสิทธิ์เข้าแข่งขันรายการศึกแสงมรกต ที่เวทีมวยลุมพินี โดยได้พบกับจิ้งหรีดทอง ซีทรานเฟอร์รี่ ซึ่งเป็นคู่เอกของรายการ และอภิสิทธิ์เป็นฝ่ายแพ้คะแนน 49-47  โดยมียอดเก็บค่าชมการแข่งขันครั้งดังกล่าวที่ 706,240 บาท
วันที่ 23 ธันวาคม พ.ศ. 2555 อภิสิทธิ์เข้าแข่งขันในคู่เอกของรายการศึกมวยไทย 7 สี โดยได้พบกับยอดพนมรุ้ง เอส.บี.พี.คาร์เน็ตเวิร์ก ซึ่งอภิสิทธิ์เป็นฝ่ายแพ้ที่คะแนน 49-47 และทั้งสองต่างได้รับการปรบมือจากผู้ชมเนื่องด้วยการต่อสู้กันอย่างดุเดือด รวมถึงได้รับการเสนอเข้าชิงคู่ดุเดือดแห่งปี
ประวัติ > พ.ศ. 2556

วันที่ 26 พฤษภาคม พ.ศ. 2556 อภิสิทธิ์พบกับสี่มนุษย์ ส.สริญญา ในคู่เอกรายการศึกมวยไทย 7 สี จากการแข่งขันครั้งดังกล่าว อภิสิทธิ์เป็นฝ่ายชนะคะแนน
ประวัติ > พ.ศ. 2557

ช่วงปี พ.ศ. 2557 อภิสิทธิ์ มีค่าตัวที่ 50,000 บาท
ชีวิตส่วนตัว

ด้านชีวิตส่วนตัว อภิสิทธิ์ เค.ที.ยิม มีคู่สมรสและมีบุตรชายด้วยกัน 1 คน ทั้งนี้ เขายังมีน้องชายฝาแฝดชื่อ อภิรักษ์ เกิดจัตุรัส ซึ่งเป็นนักมวยไทยเช่นกัน โดยใช้ชื่อชกว่า อภิศักดิ์ เค.ที.ยิม
ดูเพิ่ม

อภิสิทธิ์ เวชชาชีวะ
แหล่งข้อมูลอื่น

"ขงเบ้ง" ฟิตเตรียมดวล "อภิสิทธิ์ "ในคู่เอกมวยไทย 7 สี 21 ส.ค. นี้
อภิสิทธิ์ – อภิศักดิ์ เคทียิม
พระพรหมวัชรธีราจารย์ (สมจินต์ สมฺมาปญฺโญ)

| พระพรหมวัชรธีราจารย์ (สมจินต์ สมฺมาปญฺโญ) |
| --- | --- |

คำนำหน้าชื่อ: พระเดชพระคุณ
ส่วนบุคคล
เกิด: 28 กันยายน 2503 (64 ปี)
นิกาย: มหานิกาย
การศึกษา: นักธรรมชั้นเอก, เปรียญธรรม 9 ประโยค, ศษ.บ., พธ.ม., Ph.D.(Pali&Buddhist Studies)
ตำแหน่งชั้นสูง
ที่อยู่: วัดปากน้ำ ภาษีเจริญ กรุงเทพมหานคร
พรรษา: 42
ตำแหน่ง: ผู้ช่วยเจ้าอาวาสพระอารามหลวง วัดปากน้ำ ภาษีเจริญ,รองเจ้าคณะภาค5,รองแม่กองบาลีสนามหลวง, อธิการบดีมหาวิทยาลัยมหาจุฬาลงกรณราชวิทยาลัย
พระพรหมวัชรธีราจารย์ (สมจินต์ สมฺมาปญฺโญ ป.ธ.9) ศาสตราจารย์,ดร.  เป็นพระราชาคณะเจ้าคณะรองชั้นหิรัญบัฏ ฝ่ายมหานิกาย ปัจจุบันดำรงตำแหน่งทางพระสังฆาธิการเป็นผู้ช่วยเจ้าอาวาสพระอารามหลวง วัดปากน้ำ ภาษีเจริญ กรุงเทพมหานคร,รองเจ้าคณะภาค5 ,รองแม่กองบาลีสนามหลวง และอธิการบดีรูปที่ 6 ของมหาวิทยาลัยมหาจุฬาลงกรณราชวิทยาลัย
ชาตภูมิ

พระพรหมวัชรธีราจารย์ ศาสตราจารย์ ดร.,ป.ธ.๙ มีนามเดิมว่า สมจินต์ วันจันทร์ เกิดเมื่อวันที่ 28 กันยายน พ.ศ. 2503 ภูมิลำเนาเดิม ตำบลโคกกลาง อำเภอลำปลายมาศ จังหวัดบุรีรัมย์
การบรรพชาและอุปสมบท

พ.ศ. 2525 หลังจากที่สอบได้ ป.ธ.7 ก็ได้อุปสมบทเป็นพระภิกษุ ณ พัทธสีมาพระอุโบสถวัดปากน้ำ ภาษีเจริญ กรุงเทพมหานคร โดยมีสมเด็จพระมหารัชมังคลาจารย์ (ช่วง วรปุญฺโญ) เจ้าอาวาสวัดปากน้ำ ภาษีเจริญ กรุงเทพมหานคร (ขณะที่ยังดำรงสมณศักดิ์เป็น พระธรรมธีรราชมหามุนี) เป็นพระอุปัชฌาย์ ได้รับฉายานามว่า สมฺมาปญฺโญ
การศึกษา/วิทยฐานะ

พ.ศ. 2514 นักธรรมชั้นเอก วัดเสาไห้ สำนักเรียนคณะจังหวัดสระบุรี สำนักงานแม่กองธรรมสนามหลวง
พ.ศ. 2528 เปรียญธรรม 9 ประโยค สำนักเรียนวัดปากน้ำ ภาษีเจริญ สำนักงานแม่กองบาลีสนามหลวง
พ.ศ. 2531 ศึกษาศาสตรบัณฑิต (มัธยมศึกษา), มหาวิทยาลัยสุโขทัยธรรมาธิราช จังหวัดนนทบุรี
พ.ศ. 2534 พุทธศาสตรมหาบัณฑิต (พระพุทธศาสนา), มหาวิทยาลัยมหาจุฬาลงกรณราชวิทยาลัย
พ.ศ. 2537 Ph.D. (Pali & Buddhist Studies), BHU, India
การปกครองคณะสงฆ์

ผู้ช่วยเจ้าอาวาสพระอารามหลวงวัดปากน้ำ ภาษีเจริญ กรุงเทพมหานคร
รองเจ้าคณะภาค 5
งานด้านการศึกษา

พ.ศ. 2527 - ปัจจุบันเป็นครูสอนพระปริยัติธรรม แผนกบาลี ณ สำนักเรียนวัดปากน้ำ กรุงเทพฯ
พ.ศ. 2537 เป็นเจ้าหน้าที่ประจำกองวิชาการ มหาวิทยาลัยมหาจุฬาลงกรณราชวิทยาลัย
พ.ศ. 2538 เป็นรักษาการผู้อำนวยการกองวิชาการ มหาวิทยาลัยมหาจุฬาลงกรณราชวิทยาลัย
พ.ศ. 2540 เป็นผู้อำนวยการกองวิชาการ มหาวิทยาลัยมหาจุฬาลงกรณราชวิทยาลัย
พ.ศ. 2540 เป็นรักษาการรองคณบดีบัณฑิตวิทยาลัย มหาวิทยาลัยมหาจุฬาลงกรณราชวิทยาลัย
พ.ศ. 2541 เป็นรักษาการคณบดีบัณฑิตวิทยาลัย มหาวิทยาลัยมหาจุฬาลงกรณราชวิทยาลัย
พ.ศ. 2541 เป็นคณบดีบัณฑิตวิทยาลัย มหาวิทยาลัยมหาจุฬาลงกรณราชวิทยาลัย (วาระที่ 1)
พ.ศ. 2545 เป็นคณบดีบัณฑิตวิทยาลัย มหาวิทยาลัยมหาจุฬาลงกรณราชวิทยาลัย (วาระที่ 2)
พ.ศ. 2549 เป็นรองอธิการบดีฝ่ายวิชาการ มหาวิทยาลัยมหาจุฬาลงกรณราชวิทยาลัย (วาระที่ 1)
พ.ศ. 2553 เป็นรองอธิการบดีฝ่ายวิชาการ มหาวิทยาลัยมหาจุฬาลงกรณราชวิทยาลัย (วาระที่ 2)
พ.ศ. 2557 เป็นรองอธิการบดีฝ่ายวิชาการ มหาวิทยาลัยมหาจุฬาลงกรณราชวิทยาลัย (วาระที่ 3)
พ.ศ. 2557 เป็นรักษาการผู้อำนวยการวิทยาลัยพุทธศาสนานานาชาติ (รูปแรก)
กรรมการและเลขานุการสภาวิชาการ มหาวิทยาลัยมหาจุฬาลงกรณราชวิทยาลัย
กรรมการผู้ทรงคุณวุฒิ คณะกรรมการประจำวิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย
พ.ศ. 2558 เป็นเลขานุการแม่กองบาลีสนามหลวง
พ.ศ. 2561 เป็นอธิการบดีมหาวิทยาลัยมหาจุฬาลงกรณราชวิทยาลัย (สมัยที่1)
พ.ศ. 2565  เป็นอธิการบดีมหาวิทยาลัยมหาจุฬาลงกรณราชวิทยาลัย (สมัยที่2)
งานวิชาการ

ผลงานแปลและแต่งหนังสือทางวิชาการ : พัฒนาการแห่งพุทธจริยศาสตร์, พัฒนาการแห่งความคิดแบบอินเดียโบราณ , กรรมและการเกิดใหม่, พุทธทัศนะเบื้องต้น, ปรัชญาแห่งนาคารชุน, พระพุทธศาสนามหายาน,พระพุทธศาสนามหายาน : พัฒนาการและสารัตถธรรม, พุทธปรัชญา : สาระและพัฒนาการ, คัมภีร์วิมุตติมรรค, ลังกาวตารสูตร, บูรณาการพุทธธรรมเพื่อเสริมสร้างพลังบริหาร
ผลงานการเรียบเรียง : คู่มือปฐมสมันตปาสาทิกา อรรถกถาพระวินัย, คู่มือการเรียนการสอน วิชาแปลไทยเป็นมคธ ป.ธ.๕, ประมวลการสอนธรรม โครงการบรรพชาสามเณรภาคฤดูร้อน, พระพุทธศาสนาในจีน ทิเบต เวียดนาม ญี่ปุ่น, กฎแห่งความรัก (ปรัชญาความรักในพระพุทธศาสนา)
บทความทางวิชาการ : บทวิเคราะห์วัชรยาน ตอนที่ ๑-๕ (บทความทางวิชาการ), นาคารชุนกับปัญหาว่าด้วยกาล ภาวะและอภาวะ, แนะนำพระวินัยปิฎก, ปรัชญามาธยมิกะ, สืบค้นตรรกวิทยาในพระไตรปิฎกและวรรณกรรมพระพุทธศาสนา, วิพากษ์ทางสายกลางของอริสโตเติลกับมัชฌิมาปฏิปทาในพระพุทธศาสนาเถรวาท, พระวินัย : กฎเกณฑ์และคุณค่าทางสังคม กำเนิดและพัฒนาการแห่งพระพุทธรูป, สถานการณ์ฯ พระพุทธศาสนาในโลกปัจจุบัน, เจดีย์ในพระพุทธ-ศาสนา, นิพพาน : อัตตาหรืออนัตตา, วิพากษ์แนวคิด : พระพุทธศาสนาสำหรับโลกหลังยุคใหม่, พระพุทธศาสนาแบบธิเบต : วิเคราะห์มันตระ “โอม มณี ปัทเม หูม”, ทัศนะเกี่ยวกับการศึกษาของพระธรรมปิฎก (ป.อ.ปยุตฺโต) : วิเคราะห์จากหนังสือ “ทางสายกลางของการศึกษาไทย”, พระพุทธศาสนากับมังสวิรัติ, พุทธวิธีแก้ปัญหาความขัดแย้งโดยกรอบแห่งอธิกรณ-สมถะ ๗ : ศึกษาแนวการประยุกต์ใช้สัมมุขาวินัย เยภุยยสิกาวินัย,  การจัดการศาสนาและวัฒนธรรมในอุษาคเนย์เพื่อการอยู่ร่วมกันอย่างสันติ, ความเข้มแข็งของสถาบันสงฆ์ ปริมาณหรือคุณภาพ, อานิสงส์ของการบริจาคอวัยวะตามหลักพระพุทธศาสนา:กรณีการบริจาคไต, ทางสายกลาง: วิธีบริหารจัดการชีวิตสู่ความสุขตามหลักพระพุทธศาสนา, ศึกษาวิเคราะห์แก่นธรรมจากชาดก
เอกสารประกอบการสอน : พุทธปรัชญา, วิชาปรัชญาจีนและญี่ปุ่น, วิชาจริยศาสตร์
งานวิจัย : การศึกษาวิเคราะห์หลักจริยศาสตร์ในคัมภีร์พระพุทธศาสนา, พจนานุกรมพระไตรปิฎกภาษาไทย ฉบับมหาวิทยาลัยมหาจุฬาลงกรณราชวิทยาลัย, บูรณาการพุทธธรรมเพื่อเพิ่มพลังบริหาร
บรรณาธิการ : มหาบัณฑิตสัมมนา : บทความสัมมนาทางวิชาการ, พระพุทธศาสนากับวิทยาการโลกยุคใหม่
ตำแหน่งทางวิชาการ

พ.ศ. 2542 เป็นผู้ช่วยศาสตราจารย์ สาขาวิชาพระพุทธศาสนา สังกัดคณะพุทธศาสตร์ มหาวิทยาลัยมหาจุฬาลงกรณราชวิทยาลัย
พ.ศ. 2548 เป็นรองศาสตราจารย์ สาขาวิชาพระพุทธศาสนา สังกัดคณะพุทธศาสตร์ มหาวิทยาลัยมหาจุฬาลงกรณราชวิทยาลัย
พ.ศ. 2559 เป็นศาสตราจารย์ สาขาวิชาพระพุทธศาสนา สังกัดคณะพุทธศาสตร์ มหาวิทยาลัยมหาจุฬาลงกรณราชวิทยาลัย
รางวัลเชิดชูเกียรติคุณ

พ.ศ. 2546 รางวัลผู้ทำคุณประโยชน์ต่อพระพุทธศาสนา (รางวัลเสาเสมาธรรมจักร) ประเภทส่งเสริมการศึกษาพระพุทธศาสนา สาขาการแต่งหนังสือทางพระพุทธศาสนา
พ.ศ. 2566 เข้ารับประทานปริญญาศาสนศาสตรดุษฎีบัณฑิตกิตติมศักดิ์ สาขาวิชาพุทธศาสตร์ โดยการอนุมัติของสภามหาวิทยาลัยมหามกุฏราชวิทยาลัย ตำบลศาลายา อำเภอพุทธมณฑล จังหวัดนครปฐม
สมณศักดิ์,พัดยศ

พ.ศ. 2528 รับพระราชทานทรงตั้งเปรียญธรรม 9 ประโยค มีสมณศักดิ์พัดยศทางวิชาการเปรียญธรรม ที่ พระมหาสมจินต์ สมฺมาปญฺโญ
ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเสด็จพระราชดำเนิน ในการทรงตั้งเปรียญธรรม 9 ประโยค และเปรียญธรรม 6 ประโยค ณ พระอุโบสถวัดพระศรีรัตนศาสดาราม ในพระบรมมหาราชวัง กรุงเทพมหานคร
พ.ศ. 2551 มีพระบรมราชโองการโปรดพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นสามัญเปรียญ ที่ พระศรีคัมภีรญาณ
พ.ศ. 2559 มีพระบรมราชโองการโปรดพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นราช ที่ พระราชปริยัติกวี ตรีปิฎกบัณฑิต มหาคณิสสร บวรสังฆาราม คามวาสี
26 มกราคม พ.ศ. 2564 มีพระบรมราชโองการโปรดพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นเทพ ที่ พระเทพวัชรบัณฑิต ปริยัติศาสนกิจดิลก ตรีปิฎกบัณฑิต มหาคณิสสร บวรสังฆาราม คามวาสี
8 กรกฎาคม พ.ศ. 2564 มีพระบรมราชโองการโปรดพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นธรรม ที่ พระธรรมวัชรบัณฑิต  ปริยัติกิจสุวิธาน ปรีชาญาณดิลก ตรีปิฎกบัณฑิต มหาคณิสสร บวรสังฆาราม คามวาสี
17 พฤษภาคม พ.ศ. 2567 มีพระบรมราชโองการโปรดสถาปนาสมณศักดิ์ขึ้น เป็นพระราชาคณะเจ้าคณะรอง มีราชทินนามตามที่จารึกในหิรัญบัฏว่า พระพรหมวัชรธีราจารย์ มหาจุฬาลงกรณบริหารวรกิจ วิสิฐพุทธธรรมภาณี ศาสตรเมธีญาณดิลก ตรีปิฎกบัณฑิต มหาคณิสสร บวรสังฆาราม คามวาสี สถิต ณ วัดปากน้ำ พระอารามหลวง กรุงเทพมหานคร
ป๊อกกี้

ป๊อกกี้รสสตรอเบอร์รี
ป๊อกกี้ (ญี่ปุ่น: ポッキー; โรมาจิ: Pokkii) เป็นชื่อผลิตภัณฑ์ขนมขบเคี้ยว ของบริษัทเอซากิ กูลิโกะ ประเทศญี่ปุ่น ที่ได้รับความนิยมในหลายๆ ประเทศ เริ่มผลิตและออกวางจำหน่ายในปี พ.ศ. 2509 ปัจจุบันมีการผลิตออกมาหลายรสชาติ
ประวัติ

ในปี พ.ศ. 2509 บริษัทเอซากิ กูลิโกะ ได้มีโครงการที่จะออกผลิตภัณฑ์ใหม่ โดยการนำ เพรทซ์ ผลิตภัณฑ์ของบริษัทซึ่งเป็นขนมปังกรอบแบบแท่งยาว มาเคลือบด้วยช็อกโกแลตทั้งแท่ง ทางบริษัทจึงคิดที่จะใช้กระดาษสีเงินมาห่อตรงปลายเพื่อไม่ให้มือเลอะเทอะเวลากิน แต่ก็ติดปัญหาด้านต้นทุนและการผลิต สุดท้ายจึงได้เคลือบช็อกโกแลต (รวมถึงรสชาติอื่นๆ) โดยเว้นส่วนปลายแท่งไว้นิดหน่อยเพื่อให้เป็นเหมือนกับ "ที่จับ" ดังที่เห็นในปัจจุบัน
แต่เดิม ขนมชนิดนี้ได้ออกวางจำหน่ายโดยใช้ชื่อว่า ช็อกโกเทก (Chocoteck) ซึ่งได้รับความนิยมอย่างสูงในหมู่วัยรุ่นชาวญี่ปุ่น จนสามารถทำยอดขายได้ถึง 3 หมื่นล้านเยน ในการออกวางจำหน่ายช่วง 2 ปีแรก ต่อมาจึงได้เปลี่ยนชื่อใหม่เป็น ป๊อกกี้ (Pocky) โดยมีที่มาจากเสียง "ป๊กกิง" (ญี่ปุ่น: ポッキン; โรมาจิ: Pokkin) ซึ่งเป็นเสียงที่เกิดขึ้นเวลากัดขนมชนิดนี้ (คล้ายกับเสียง กรุบๆ ในภาษาไทย)
ในปี พ.ศ. 2514 ทางบริษัทได้ผลิตป๊อกกี้รสชาติใหม่อย่างรสอัลมอนด์ออกมา ติดตามมาด้วยรสสตรอเบอร์รี ในปี พ.ศ. 2520 จากนั้นก็ยังผลิตออกมาอีกหลายรสชาติด้วยกัน เช่น รสนม, ชาเขียว, มะพร้าว, เมลอน, คัสตาร์ด, น้ำผึ้ง ,แตงโม ฯลฯ ซึ่งบางรสชาติจะมีผลิตออกมาเฉพาะบางท้องที่ หรือบางฤดูกาลเท่านั้น
ป๊อกกี้ x กันดั้ม

ในวันที่ 11 ธันวาคม พ.ศ. 2549 ทางบริษัทเอซากิกูลิโกะ ได้ร่วมมือกับบริษัทบันได ออกผลิตภัณฑ์พิเศษที่ชื่อว่า "ป๊อกกี้ <กันพลา> แพ็ก" โดยตั้งใจจับกลุ่มลูกค้าผู้ชายวัย 30 ปีขึ้นไปเป็นหลัก ซึ่งในกล่องป๊อกกี้ จะมีโมเดลพลาสติกจากเรื่องกันดั้ม ขนาดสเกล 1/144 แถมมาด้วย 3 แบบ ได้แก่  RX-78-2 กันดั้ม แถมมากับซูเปอร์ไฟน์ ป๊อกกี้ (สีขาว) , MS-06S ซาคุ II แถมมากับป๊อกกี้รสช็อกโกแลต (สีแดง) และ MS-06F ซาคุ II แถมมากับเมนส์ ป๊อกกี้ (สีเขียว)
ป๊อกกี้ โฮลซัม

ในพ.ศ. 2563 ได้ออกผลิตภัณฑ์ใหม่ที่มีชื่อว่า ป๊อกกี้ โฮลซัม พร้อมแท่งโฮลวีต
วันป๊อกกี้และเพรทซ์

ในวันที่ 11 พฤศจิกายน พ.ศ. 2542 ทางบริษัทเอซากิกูลิโกะ ได้ก่อตั้งวันที่ 11 และเดือน 11 เป็นวันป๊อกกี้และวันเพรทซ์
แหล่งข้อมูลอื่น

เว็บไซต์อย่างเป็นทางการของป๊อกกี้ (ญี่ปุ่น)
Pocky Gallery รวมภาพป๊อกกี้รสชาติต่างๆ (อังกฤษ)
ป๊อกกี้แท่ง บิสกิตแท่งเคลือบช็อคโกแลต
เชื่อมั่นประเทศไทยกับนายกฯ อภิสิทธิ์

| เชื่อมั่นประเทศไทยกับนายกฯ อภิสิทธิ์ |
| --- | --- |

ประเภท: รายงานผลการปฏิบัติงานของรัฐบาล
พัฒนาโดย: ส่วนผลิตรายการ สทท.เอ็นบีที
พิธีกร: อภิสิทธิ์ เวชชาชีวะ
ประเทศแหล่งกำเนิด:  ไทย
ภาษาต้นฉบับ:  ไทย
การผลิต
สถานที่ถ่ายทำ: ห้องส่ง สทท.
ความยาวตอน: 1 ชั่วโมง
ออกอากาศ
ออกอากาศ: 18 มกราคม พ.ศ. 2552 – 1 พฤษภาคม พ.ศ. 2554
เชื่อมั่นประเทศไทยกับนายกฯ อภิสิทธิ์ (18 มกราคม พ.ศ. 2552 - 1 พฤษภาคม พ.ศ. 2554)  เป็นรายการที่เป็นรายงานผลการปฏิบัติงานของรัฐบาลของนายกรัฐมนตรี อภิสิทธิ์ เวชชาชีวะ โดยออกอากาศทาง สถานีวิทยุโทรทัศน์แห่งประเทศไทย (เอ็นบีที)  ทุกวันอาทิตย์ เวลา 09.00 - 10.00 น. โดยภายในรายการมีการส่ง SMS แสดงความคิดเห็นและตั้งข้อซักถาม  และยังมีช่องทางในการสื่อสารกับนายกรัฐมนตรี คือ ทุกวันศุกร์ หน้า 2 ของหนังสือพิมพ์เดลินิวส์ จะมีการตอบคำถามของท่านนายกรัฐมนตรีที่ประชาชนส่งคำถามเข้ามา
รายละเอียดรายการ

ในรายการจะแบ่งออกเป็นสองช่วงหลัก ช่วงแรกเป็นการรายงานผลการปฏิบัติงานโดยนายกรัฐมนตรี (เป็นทั้งรายการสดและบันทึกเทป) ช่วงที่สองเป็นช่วงสนทนา โดยทีมงานจะเชิญพิธีกรและ/หรือแขกรับเชิญที่มีชื่อเสียงร่วมในรายการ สถานที่การถ่ายทำส่วนใหญ่จะเป็นที่ ทำเนียบรัฐบาลและห้องส่ง สทท. แต่มีบางครั้งที่มีการถ่ายทำนอกสถานที่ เช่น ในหมู่บ้านที่นายกรัฐมนตรีไปพบปะประชาชน ในรถยนต์หรือเครื่องบินระหว่างการเดินทาง
ตารางการออกอากาศ > พ.ศ. 2554

| วันที่ออกอากาศ | สถานที่ | พิธีกร/แขกรับเชิญ |
| --- | --- | --- |
-
ความผิดพลาดในการออกอากาศ

ความผิดพลาดในการออกอากาศรายการนี้เกิดขึ้น 2 ครั้ง โดยครั้งแรกเกิดเมื่อวันที่ 24 พฤษภาคม พ.ศ. 2552 รายการออกอากาศช้ากว่าเดิม 1 ชั่วโมง จากการตรวจสอบพบว่า เหตุดังกล่าวเกิดขึ้นจากความขัดข้องของระบบแบตเตอรี่เครื่องไฟฟ้าสำรองเสื่อม เจ้าหน้าที่เทคนิคที่เกี่ยวข้อง ได้นำเครื่องสำรองมาใช้แทนและได้ทดลองและตรวจสอบระบบแล้ว ก็พบว่าสามารถใช้งานได้ตามปกติ จึงนำมาใช้ แต่เกิดเหตุขัดข้องอีก ซึ่งเรื่องดังกล่าวนั้นไม่ได้เกิดจากความผิดพลาดของบุคลากร แต่เป็นเครื่องมืออุปกรณ์ที่ขัดข้องชั่วคราว
ครั้งที่สอง เกิดเมื่อวันที่ 23 สิงหาคม พ.ศ. 2552 โดยทางสถานีได้นำรายการอื่นของสถานีมาออกอากาศแทนไปก่อน จากนั้นนำรายการของวันที่ 16 สิงหาคมกลับมาฉายซ้ำในเวลา 10.00 น. พร้อมขึ้นข้อความหน้าจอโทรทัศน์ระบุ รายการเชื่อมั่นประเทศไทยกับนายกฯ อภิสิทธิ์ ประจำวันที่ 23 สิงหาคม จะออกอากาศในเวลา 11.00 น.  ซึ่งเจ้าหน้าที่แจ้งว่าสัญญาณถ่ายทอดสดขัดข้อง ต้องบันทึกเทปแล้วนำมาออกอากาศอีกครั้ง ในเวลา 11.00 น. ทั้งนี้ เมื่อสัญญาณถ่ายทอดสดขัดข้อง นายอภิสิทธิ์ได้บันทึกเทปรายการไว้ เพื่อนำมาออกอากาศในเวลา 11.00 น. หลังจากเหตุการณ์นี้ นายสาทิตย์ วงศ์หนองเตย รัฐมนตรีประจำสำนักนายกรัฐมนตรี ได้มีคำสั่งด่วนปลดนายสุริยงค์ หุณฑสาร ผู้อำนวยการสถานีวิทยุโทรทัศน์แห่งประเทศไทย และให้ดำรงตำแหน่งผู้อำนวยการสำนักประชาสัมพันธ์เขต 5 สุราษฎร์ธานี
รายการพิเศษ

รายการเชื่อมั่นประเทศไทยกับนายกฯ อภิสิทธิ์ ได้ออกอากาศเป็นกรณีพิเศษในวันที่ 21 มีนาคม พ.ศ. 2553 โดยในช่วงแรกของรายการมีการถ่ายทอดทางช่อง 7 ด้วย โดยมี ภัทร จึงกานต์กุล และ นารากร ติยายน จากช่อง 7 เป็นพิธีกร เป็นการชี้แจงสถานการณ์การชุมนุมของกลุ่มแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.) และในช่วงที่สองเป็นการชี้แจงการปฏิบัติงานของรัฐบาลตามปกติ ซึ่งในช่วงนี้ไม่ได้มีการถ่ายทอดทางช่อง 7 เหมือนช่วงแรก
และในสัปดาห์ต่อมาคือในวันที่ 28 มีนาคม ก็งดรายการไป ส่วนในวันที่ 4 เมษายน ก็ได้มีแถลงการณ์พิเศษจากนายกรัฐมนตรีถึงเรื่องเหตุการณ์การชุมนุม ทางโทรทัศน์รวมการเฉพาะกิจ ก่อนทื่จะเป็นรายการตามปกติ โดยเป็นรายการสดไม่ได้มีการบันทึกเทปแต่อย่างใด
และในวันที่ 25 เมษายน ซึ่งได้มีการบันทึกเทปไว้ล่วงหน้าก่อนในวันที่ 24 เมษายน นั้น โดยเป็นรายการพิเศษหลังจากงดการออกอากาศไป 2 สัปดาห์ ซึ่งในครั้งนี้มี พล.อ.อนุพงษ์ เผ่าจินดา เป็นแขกรับเชิญเพื่อชี้แจงการปฏิบัติงานของกองทัพและรัฐบาลเรื่องการชุมนุมของแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน พ.ศ. 2553  ก็ได้มีการรบกวนสัญญาณโดยยิงไปที่ดาวเทียมไทยคม หลังการออกอากาศไปได้ราว 5 นาที ทำให้ต้องมีการยุติการออกอากาศเพื่อแก้ไขราว 8 นาที อีกทั้งในบางพื้นที่ก็ไม่สามารถรับชมได้ ก่อนที่จะออกอากาศได้อีกครั้ง
รายการออกอากาศครั้งสุดท้ายในวันที่ 1 พฤษภาคม พ.ศ. 2554 ก่อนจะมีการประกาศยุบสภาฯ  ซึ่งได้มีการบันทึกเทปล่วงหน้าที่ห้องส่ง สทท. เมื่อวันที่ 30 เมษายน โดยเชิญพิธีกรที่เคยร่วมรายการนี้กว่า 100 คน มารวมตัวในห้องส่ง และเปิดโอกาสให้พูดคุยซักถามเรื่องการทำงานของรัฐบาล
ชื่นชอบ คงอุดม

| ชื่นชอบ คงอุดม |
| --- | --- |


รองเลขาธิการนายกรัฐมนตรี ฝ่ายการเมือง
อยู่ในวาระ
เริ่มดำรงตำแหน่ง  22 กันยายน พ.ศ. 2566
นายกรัฐมนตรี: เศรษฐา ทวีสิน แพทองธาร ชินวัตร
รองนายกรัฐมนตรี: พีระพันธุ์ สาลีรัฐวิภาค
สมาชิกสภาผู้แทนราษฎรกรุงเทพมหานคร เขต10
ดำรงตำแหน่ง 3 กรกฎาคม พ.ศ.2554 – 9 ธันวาคม พ.ศ.2556  (2 ปี 97 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: สกลธี ภัททิยกุล บุญยอด สุขถิ่นไทย อรรถวิชช์ สุวรรณภักดี
ถัดไป: ธณิกานต์ พรพงษาโรจน์
เขตเลือกตั้ง: บางซื่อ
 
ข้อมูลส่วนบุคคล
เกิด: 14 เมษายน พ.ศ. 2519 (48 ปี) เขตบางรัก จังหวัดกรุงเทพมหานคร ประเทศไทย
ศาสนา: พุทธ
พรรคการเมือง: รวมใจไทยชาติพัฒนา (2550–2551)  ประชาธิปัตย์ (2551–2561)  พลังท้องถิ่นไท (2561–2564)  พลังประชารัฐ (2564–2566)  รวมไทยสร้างชาติ (2566–ปัจจุบัน)
คู่สมรส: พิมพ์อร คงอุดม
บุพการี: ชัชวาลล์ คงอุดม (บิดา) วงศ์เดือน คงอุดม (มารดา)

ชื่นชอบ คงอุดม เป็นนักการเมืองชาวไทย ได้รับแต่งตั้งเป็นรองเลขาธิการนายกรัฐมนตรีฝ่ายการเมือง (นายพีระพันธุ์ สาลีรัฐวิภาค) อดีตสมาชิกสภาผู้แทนราษฎรกรุงเทพมหานคร พรรคประชาธิปัตย์ และอดีตโฆษกพรรคพลังท้องถิ่นไท ปัจจุบันเป็นกรรมการบริหารพรรครวมไทยสร้างชาติ
ประวัติ

นายชื่นชอบ คงอุดม (ชื่อเล่น: เอ็ม) เกิดเมื่อวันที่ 14  เมษายน พ.ศ. 2519 เป็นบุตรชายของนายชัชวาลล์ คงอุดม หรือ ชัช เตาปูน อดีต สมาชิกวุฒิสภากรุงเทพมหานคร กับนางวงศ์เดือน คงอุดม
ด้านชีวิตส่วนตัว นายชื่นชอบ คงอุดม สมรสกับนางพิมพ์อร คงอุดม (นามสกุลเดิม ฉายากุล) มีบุตรธิดา 3 คน
ประวัติ > การศึกษา

นายชื่นชอบ จบการศึกษาชั้นมัธยมศึกษา จากโรงเรียนเทพศิรินทร์ และโรงเรียนสวนกุหลาบวิทยาลัย นนทบุรี ชั้นอนุปริญญา เศรษฐศาสตร์และการเมือง Higher National Degree in Economic & Politics มหาวิทยาลัย Buckingham ประเทศอังกฤษ และปริญญาตรี บริหารธุรกิจบัณฑิต (Major : International Business) มหาวิทยาลัย Schiller International ประเทศอังกฤษ
เขาผ่านการศึกษาอบรมหลักสูตรประกาศนียบัตรหลักสูตรอบรมพัฒนาธุรกิจอสังหาริมทรัพย์ (Real Estte Development Strategic #23) จากคณะสถาปัตยกรรมศาสตร์ จุฬาลงกรณ์มหาวิทยาลัย
งานการเมือง

ชื่นชอบ คงอุดม เข้าสู่งานการเมืองโดยการลงสมัครรับเลือกตั้งในการเลือกตั้ง พ.ศ. 2550 สังกัดพรรครวมใจไทยชาติพัฒนา แต่ไม่ได้รับเลือกตั้ง ต่อมาได้ร่วมงานกับพรรคประชาธิปัตย์ และลงสมัครรับเลือกตั้งในการเลือกตั้ง พ.ศ. 2554 เป็นสมาชิกสภาผู้แทนราษฎรกรุงเทพมหานคร เขต 10 (เขตบางซื่อ)
กระทั่งวันศุกร์ที่ 27 เมษายน พ.ศ. 2561 นายชื่นชอบได้ส่งข้อความผ่านไลน์กลุ่มอดีต ส.ส. ของพรรคประชาธิปัตย์ประกาศลาออกจากการเป็นสมาชิกพรรคประชาธิปัตย์เพื่อย้ายไปสังกัดพรรคพลังท้องถิ่นไท ซึ่งมีนายชัชวาลย์ผู้เป็นบิดาเป็นแกนนำพรรคและหัวหน้าพรรค
ในปี 2562 เขาได้รับแต่งตั้งเป็นกรรมการผู้ช่วยรัฐมนตรีประจำกระทรวงการคลัง ในรัฐบาลของพลเอก ประยุทธ์ จันทร์โอชา กระทั่งวันที่ 25 พฤษภาคม ปี พ.ศ. 2564 นายชื่นชอบได้ยื่นหนังสือลาออกจากการเป็นสมาชิกพรรคพลังท้องถิ่นไท และย้ายไปสังกัดพรรคพลังประชารัฐ ต่อมาในวันจันทร์ที่ 1 สิงหาคม พ.ศ. 2565 นายชื่นชอบได้ให้สัมภาษณ์ผู้สื่อข่าวว่าได้ยื่นหนังสือลาออกจาก พรรคพลังประชารัฐ แล้วและได้ย้ายมาสังกัด พรรครวมไทยสร้างชาติ กระทั่งวันที่ 26 กันยายน 2566 ระหว่างการประชุมคณะรัฐมนตรี ที่ประชุมมีมติเห็นชอบแต่งตั้งให้เขาเป็นข้าราชการการเมืองตำแหน่ง รองเลขาธิการนายกรัฐมนตรีฝ่ายการเมือง (รองนายกรัฐมนตรี นายพีระพันธุ์ สาลีรัฐวิภาค) โดยให้มีผลทันที
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

รัฐสภาไทย
การรถไฟแห่งรัฐบาลเนปาล

ระวังสับสนกับ การรถไฟเนปาล
รถไฟของรัฐบาลเนปาลในช่วงคริสต์ทศวรรษ 1950
บัตรรถไฟรักเสาละ-สิมรา
ราซวล
อัมเลกงาน์จ
ที่ตั้งของเมืองราซวลกับอัมเลกงาน์จในเนปาล
การรถไฟแห่งรัฐบาลเนปาล (ตัวย่อ: NGR) เป็นเส้นทางรถไฟสายแรกของประเทศเนปาล ดำเนินการระหว่างปี ค.ศ. 1927 จนถึง ค.ศ. 1965 เชื่อมต่อระหว่างเมืองรักเสาละกับอัมเลขคัญชะ เป็นทางรถไฟรางแคบ ขนาดความกว้าง 2 ft 6 in (762 mm) ระยะทาง 47 กิโลเมตร
ประวัติ

ในปี ค.ศ. 1923 เจ. วี. คอลเลียร์ ได้ทำการควบคุมการก่อสร้างรถไฟเพื่อขนส่งขอนไม้จากเนปาลเข้าไปยังอินเดีย โดยได้รับอนุญาตจากนายกรัฐมนตรีเนปาล ในช่วงฤดูหนาวของปี ค.ศ. 1924 บริษัทมาร์ตินในโกลกาตา ได้มาทำการสำรวจเส้นทางเพื่อสร้างทางรถไฟไปยังเมืองอัมเลกงาน์จ
การก่อสร้างเริ่มต้นในปี ค.ศ. 1926 และเปิดใช้งานวันที่ 16 กุมภาพันธ์ ค.ศ. 1927 ขนาดความกว้างรางรถไฟ 2 ft 6 in (762 mm) มีรถจักรไอน้ำ 7 คัน ตู้โดยสาร 12 คัน และตู้บรรทุกสินค้า 82 คัน โดยมีรถจักรไอน้ำการ์แรต ซึ่งผลิตโดยบริษัท เบเยอร์ พีคอก แอนด์คอมปะนี ในสหราชอาณาจักร
การให้บริการสิ้นสุดลงในปี ค.ศ. 1965 เมื่อมีการก่อสร้างถนนหนทางใหม่เพิ่มมากขึ้นเรื่อย ๆ
ก่อนที่ทางหลวงจะถูกสร้างขึ้น ทางรถไฟสายนี้เป็นเพียงสายเดียวที่เชื่อมระหว่างเมืองหลวงกาฐมาณฑุ กับประเทศอินเดีย โดยผู้โดยสารที่มาจากกาฐมาณฑุต้องเดินเขาก่อนที่จะมาขึ้นรถไฟที่สถานี ต่อมาได้สร้างทางหลวงตริภูวันขึ้นในปี ค.ศ. 1956 ทำให้การเดินทางสะดวกสบายมากขึ้น
ในวัฒนธรรมสมัยนิยม

ปรากฏในภาพยนตร์เนปาลเรื่อง อามา ("แม่") ฉายในปี ค.ศ. 1964
ดูเพิ่ม

การรถไฟเนปาล
สมุดภาพ

รถไฟในปี ค.ศ. 1927
หัวรถจักรเอ็นจีอาหมายเลข 4 ในปี ค.ศ. 1932
หัวรถจักรเอ็นจีอา ในปี ค.ศ. 1947
หัวรถจักรเอ็นจีอา ที่สถานีราซวล ในปี ค.ศ. 1951
มอเตอร์ซิตีแมชชีนกันส์

| มอเตอร์ซิตีแมชชีนกันส์ Motor City Machine Guns |
| --- | --- |
เซบิน(ซ้าย)และเชลลีย์(ขวา)
ทีม
สมาชิก: Alex Shelley Chris Sabin
ฉายา: Alex Shelley and Chris Sabin Echo Boomers Machine Guns Milennials Motor City Machine Guns Murder City Machine Guns Panic in Detroit
ส่วนสูง: Sabin: 5 ฟุต 11 นิ้ว (1.80 เมตร) Shelley: 5 ฟุต 10 นิ้ว (1.78 เมตร)
น้ำหนัก รวม: 420 lb (190 kg)
บ้านเกิด: Detroit, Michigan, U.S.
เปิดตัว: August 25, 2006
ช่วงที่ ปรากฏตัว: 2006–2012 2016–2018 2020–2021  2022–present
มอเตอร์ซิตีแมชชีนกันส์ (Motor City Machine Guns) เป็นทีมแท็กมวยปล้ำอาชีพชาวอเมริกัน ประกอบด้วย อเล็กซ์ เชลลีย์ และ คริส เซบิน ปัจจุบันพวกเขาเซ็นสัญญากับ WWE พวกเขาเป็นที่รู้จักจากการอยู่ในโทเทิลน็อนสต็อปแอ็กชันเรสต์ลิง (TNA) ชื่อทีมเป็นการเล่นคำจากชื่อเล่นของเมืองดีทรอยต์ ซึ่งเป็นบ้านเกิดของทั้งคู่ นอกจากนี้ทั้งคู่ยังเคยปรากฏตัวในนิวเจแปนโปรเรสต์ลิง (NJPW) สาขา NJPW Strong รวมถึง Game Changer Wrestling (GCW) และ Deadlock Pro-Wrestling (DPW) ทั้งคู่ก่อตั้งทีมใน Pro Wrestling Zero1 ในปี 2006 และทำงานร่วมกันมาบ้างตั้งแต่นั้นเป็นต้นมา
พวกเขาคว้าแชมป์โลกแท็กทีม TNA สามครั้งและแชมป์โลกแท็กทีม ROH หนึ่งครั้งในริงออฟออเนอร์ (ROH) และใน NJPW พวกเขายังครองแชมป์จูเนียร์เฮวีเวตแท็กทีม IWGP และสตรองโอเพนเวตแท็กทีมหนึ่งครั้ง และเป็นแชมป์แท็กทีม WWE